Məhəmməd bəy Təbrizi

Məhəmməd bəy Təbrizi () — II Şah Abbas dövründə Səfəvilər dövlətində baş vəzir olmuş erməni əsilli dövlət adamı.

Səfəvi Ordusunda qeyri-müsəlmanların təşkil etdiyi ğulam nəslindən olandan Məhəmməd bəy Təbrizinin atası, Hüseyn bəy Təbrizi qayçıçı başı - baş dərzi vəzifəsində Şah Səfi sarayında xidmət etmişdir.

Məhəmməd bəyin adı ilk dəfə İsfahan şəhərindəki Yeni Culfa məhəlləsinə 1643-cü ildə başçı olaraq təyin olunmasında keçir. Bu dövrdə ona başqa bir erməni əsilli hərbçi Allahverdi xanın dəstək olduğu bildirilir.

1646-cı ildə Bəndər Abbasda gömrük baş məmuru, şahbəndər vəzifəsinə çəkilən Məhəmməd bəy Təbrizi, qısa müddət ərzində saray tərəfindən müxtəlif vəzifələrə yüksəldilir. 1651-ci ildə II Şah Abbas tərəfindən baş vəzir təyin edilir. 1661-ci ildə saray intriqalarında gözdən düşən Məhəmməd bəy Təbrizi, Qum şəhərinə sürgün edilir. 1672-ci ildə Süleyman Şah tərəfindən yenidən baş vəzirliyə dəvət edilir. Lakin İsfahana gedərkən yolda vəfat edir. O dövrdə yaşamış fransız səyyah Jan Şardenə görə baş vəzir Seyxəli xan Zəngənə tərəfindən zəhərlənərək öldürülüb.Matthee Rudi (2011) Persia in Crisis: Safavid Decline and Isfahan Crisis, səh. 1-371  ISBN - 08577131815

 İstinadlar 

Kateqoriya:XVII əsrdə doğulanlar
Kateqoriya:1672-ci ildə vəfat edənlər
Kateqoriya:Səfəvi vəzirləri
Kateqoriya:İran erməniləri
Kateqoriya:Səfəvi dövlətinin baş vəzirləri